**Z á p i s n i c a  č. 2**

**zo zasadnutia Mestského zastupiteľstva Vrbové,**

konaného 6. 12. 2018 o 17.00 hod. v kancelárii primátorky mesta

Prítomní: 9 poslancov a primátorka mesta

Neprítomní: 2 poslanci: Ing. Ľubomír Šteruský, Mgr. René Just

Prizvaní: hl. kontrolórka a vedúci pracovníci MsÚ

Program:

1. Otvorenie, voľba návrhovej komisie, overovateľov zápisnice, pracovného predsedníctva a určenie zapisovateľky
2. Kontrola plnenia uznesení
3. Dopyty a interpelácie občanov
4. Kúpa pozemkov parc. č. 1304/1, 236/8 a 237/5 – SPF
5. Výsledok VO PD Synagóga
6. Zmluva o nájme – Veolia, a. s.
7. Odmeňovací poriadok
8. Odovzdanie kanalizácie medzi rezidenciou Beňovského a II. ZŠ do správy TAVOS a. s.
9. Rôzne
10. Dopyty a interpelácie poslancov
11. Návrh na uznesenie
12. Záver

1. Otvorenie, voľba návrhovej komisie, overovateľov zápisnice, pracovného predsedníctva a určenie zapisovateľky

Zasadnutie mestského zastupiteľstva, ktoré otvorila a viedla primátorka mesta Dott. Mgr. Ema Maggiová, sa začalo za prítomnosti 9 poslancov.

Do návrhovej komisie boli navrhnutí a schválení poslanci: predseda – Dušan Sabo, členovia –

doc. PhDr. Ján Višňovský, PhD. a Ľubomír Dunajčík

prítomných: 9

za: 9 proti: 0 zdržal sa: 0

Za overovateľov zápisnice boli navrhnutí a schválení poslanci: Mgr. Dana Drobná a PhDr. Jana Miklášová

prítomných: 9

za: 8 proti: 0 zdržal sa: 0

Za zapisovateľku bola určená p. Dália Amchová, pracovníčka mestského úradu.

Do pracovného predsedníctva boli navrhnutí a schválení: primátorka mesta Dott. Mgr. Ema Maggiová, zástupca primátorky JUDr. Štefan Kubík a hl. kontrolórka JUDr. Mária Gajňáková.

prítomných: 9

za: 9 proti: 0 zdržal sa: 0

Potom primátorka predložila k schváleniu program zasadnutia MsZ, ktorý bol uvedený na pozvánke. Tento odsúhlasili.

prítomných: 9

za: 9 proti: 0 zdržal sa: 0

Do bodu rôzne navrhla primátorka doplniť dva body :

a) schválenie dohody o spolupráci Vrbové -Rakovice;

b) objekt bytového domu – bývalý Košiar – zriadenie záložného práva.

Poslanci s takto upraveným programom súhlasili.

prítomných: 9

za: 9 proti: 0 zdržal sa: 0

2. Kontrola plnenia uznesení

Kontrola plnenia uznesení bude predložená na ďalšom zasadnutí MsZ.

3. Dopyty a interpelácie občanov

Od občanov neboli vznesené žiadne dopyty ani interpelácie.

4. Kúpa pozemkov – Slovenský pozemkový fond Bratislava v  k. ú. Vrbové

V roku 2017 bola daná žiadosť na SPF na prevod pozemkov, kde do dnešného dňa prebiehali rokovania so správcom pozemkov Slovenským pozemkovým fondom Bratislava. Jedná sa o pozemky potrebné pre mesto Vrbové, kde parc. č. 1304/1 je časť ulice Družstevná (vchod na Dolné Dielce od ul. Družstevnej), parc. č. 236/8 je časť ul. Rekreačná, parc. č. 237/5 je časť ul. Rekreačná a  parc. č. 236/4 je časť parcely záhrada, kde je mesto nadpolovičným spoluvlastníkom.

Uvedené pozemky vo vlastníctve Slovenskej republiky, správca Slovenský pozemkový fond Bratislava budú predané za cenu určenú Slovenským pozemkovým fondom.

Rozprava:

p. Dunajčík – čo sa plánuje robiť na pozemku na Družstevnej ulici ?

JUDr. Kubík – plánujeme tam postaviť bytovku a aby bol dobrý prístup na Družstevnú ulicu. Bolo by dobré odkúpiť ten pozemok.

Ing. Duračka – treba túto ponuku využiť

Boli prečítané a prijaté uznesenia č. 7/XII/2018; 8/XII/2018; 9/XII/2018 a 10/XII/2018.

5. Projektová dokumentácia - Synagóga

Mesto Vrbové je vo fáze prípravy projektovej dokumentácie na rekonštrukciu vrbovskej synagógy. Od nadobudnutia synagógy do majetku mesta v roku 2016 boli vykonané v roku 2017 sanačné práce, a v roku 2018 bol spracovaný statický posudok a  reštaurátorský výskum. Projekty boli čiastočne dotované prostredníctvom Ministerstva kultúry SR – z kapitoly „Obnovme si náš dom“.

V súčasnej dobe prebieha verejné obstarávanie na spracovanie projektovej dokumentácie so spoločnosťou SILKAT, spol. s.r.o., sídlo ul. Šafárikova č. 9, 924 01 Galanta.

Bol pozvaný Ing. arch. Struhár, ktorý objasnil situáciu rekonštrukcie synagógy. Najdôležitejšie a nevyhnutné je získať peniaze z fondov.

Poslanci rozhodli, aby sa pokračovalo vo verejnom obstarávaní projektovej dokumentácie na rekonštrukciu synagógy.

MsZ zobralo na vedomie uznesenie č. 11/XII/2018.

6. Prenájom kotolne K 10 - Veolia, a. s.

Podľa ustanovenia § 9a, ods. 9 zákona č. 138/1991 Zb. o majetku obcí je obec povinná ustanovenia tohto zákona pri prevodoch majetku obce primerane uplatniť aj pri prenechávaní majetku obce do nájmu. Z tohto dôvodu bol predložený na rokovanie MsZ návrh na realizáciu prenájmu nehnuteľného majetku mesta. Predmetom prenájmu ječasť nehnuteľnosti parcela registra „C“ č. 2538 o  výmere 647 m2,na ktorej je postavená budova bývalého SOU, súp. č. 334 určená na nájomné byty, kde predmetom nájmu je časť budovy – kotolňa K 10. Uvedená parcela je vo výlučnom vlastníctve mesta Vrbové.

Firma Veolia, a.s. spravovala citovanú kotolňu K 10 aj v minulosti, v čase keď bola budova majetkom VÚC Trnava. Po výmene nehnuteľného majetku s mestom Vrbové mesto ukončilo s firmou Veolia nájomný vzťah z dôvodu, že kotolňa nebola používaná. V súčasnosti sa ukončuje stavebné konanie na prerobenie budovy na nájomné byty. Je potrebný súhlas SPP na odber plynu, pričom je nutné mať vyriešené vykurovanie budovy. Pre zabezpečenie stavebného konania mesto Vrbové požiada o uzatvorenie (dodatkovanie) – rozšírenie doteraz platnej nájomnej zmluvy o nájme nehnuteľností a technologických zariadení z roku 2007, na základe ktorej firma Veolia, a.s. zabezpečuje výrobu tepla a  teplej vody vo Vrbovom za výšku nájomného určenú v doteraz platnej nájomnej zmluve č. 147/2007 a v dodatku č. 18 k Zmluve č. 147/2007 o nájme nehnuteľností a technologických zariadení zo dňa 22.10.2018.

K uvedenému materiálu neboli vznesené žiadne pripomienky.

Bolo prečítané a prijaté uznesenie č. 12/XII/2018

7. Odmeňovací poriadok pre volených funkcionárov mesta

 a členov komisií MsZ.

V súlade s prerokovaním citovanej problematiky na neverejnom zasadnutí novozvolenými poslancami bol pripravený nový Odmeňovací poriadok pre volených funkcionárov volených funkcionárov mesta a členov komisií MsZ.

K uvedenému materiálu neboli vznesené žiadne pripomienky.

Bolo prečítané a prijaté uznesenie č. 13/XII/2018

8. Odovzdanie do správy

V súlade s ustanoveniami zákona č. 138/1991 Zb. o majetku obcí v znení neskorších predpisov a zákona č. 369/1990 Zb. o obecnom zriadení v znení neskorších predpisov mesto odovzdáva do správy spoločnosti TAVOS, a.s. majetok nadobudnutý na základe Zmluvy o nájme nehnuteľností medzi prenajímateľom mesto Vrbové a  spoločnosťou Stavoprac, spol. s.r.o. zo dňa 22.12.2016. Jedná sa o  kanalizačnú sieť vybudovanú na pozemku reg. C, parc. č. 1601/15 o výmere 982 m2 a  na pozemku reg. C, parc. č. 1601/16 o výmere 769 m2, ktoré sa nachádzajú v katastrálnom území Vrbové zapísané na LV č. 1900.

Mesto odovzdáva nadobudnutý nehnuteľný majetok do správy firme TAVOS, a.s. k ďalšiemu spravovaniu protokolárne.

Bolo prečítané a bolo prijaté uznesenie č. 14/XII/2018.

9. Rôzne

a) Schválenie dohody o spolupráci Vrbové – Rakovice

Obec Rakovice zabezpečuje poskytovanie záujmového vzdelávania žiakov s trvalým pobytom v meste Vrbové v centre voľného času pri ZŠ s MŠ Rakovice. Jedná sa o troch žiakov mesta Vrbové, ktorí navštevujú záujmové centrum voľného času pri ZŠ s MŠ Rakovice. Obec Rakovice predložila návrh na spolufinancovanie formou čiastočnej úhrady finančných prostriedkov vynaložených obcou Rakovice.

Po prepočte sa jedná o dobu financovania od septembra 2018 do 30.06.2019, kde mesačne sa jedná o sumu 7,50 € na jedného žiaka v Rakoviciach.

K uvedenému materiálu neboli vznesené žiadne pripomienky.

Bolo prečítané a bolo prijaté uznesenie č. 15/XII/2018.

**b) Objekt bytového domu - Košiar – zriadenie záložného práva**

Pre bytový dom – Košiar je nutné zriadiť záložné právo pre záložného veriteľa - Ministerstvo dopravy a výstavby Slovenskej republiky na základe poskytnutej dotácie záložcovi – Mestu Vrbové v  zmysle Zmluvy o poskytnutí dotácie na obstaranie nájomných bytov č. 0089/PRB/2018 uzatvorenej dňa 17.07.2018 medzi záložným veriteľom a záložcom, kde Záložca je výlučným vlastníkom nehnuteľností :

- stavba bytový dom – nájomné byty 15 b.j. so súpisným číslom 675 zapísaná na LV č. 4138 v k. ú. Vrbové, nachádzajúca sa na parcele reg. „C“ č. 1577/2 o veľkosti 417 m2, druh pozemku zastavané plochy a nádvoria, v ktorej sa nachádza 15 nájomných bytov; parcela reg. „C“ č. 1577/2 o veľkosti 417 m2, druh pozemku zastavané plochy a nádvoria, zapísaná na LV č. 4138 v k. ú. Vrbové.

Na základe požiadavky záložného veriteľa – Ministerstva dopravy a výstavby SR je nutné v jeho prospech zriadiť záložné právo na uvedených nehnuteľnostiach po dobu 20 rokov, kde je záložca mesto Vrbové povinné využívať tieto nájomné byty len na účely nájomného bývania. V prípade porušenia tejto povinnosti na základe zriadeného záložného práva je povinný záložca – mesto Vrbové dotáciu v plnej výške 280.450 € vrátiť záložnému veriteľovi.

K uvedenému materiálu neboli vznesené žiadne pripomienky.

Bolo prečítané a bolo prijaté uznesenie č. 16/XII/2018.

10. Dopyty a interpelácie poslancov

Ing. Duračka – na ulici 6. apríla pri ihrisku už dlhšiu dobu nesvieti lampa.

JUDr. Kubík – problém s lampami je na viacerých miestach, lampy sú vedené v zemi a keď je nepriaznivé počasie, káble skratujú, robí to problém. Dáme to skontrolovať.

PhDr. Miklášová – čo sa týka toho ihriska, prečo odtiaľ zobrali dvoje náradia ?

JUDr. Kubík – náradia sa dali na reklamáciu, dostali sme nové a sú na útvare MH. Do konca roka by ich mali osadiť.

Dott. Mgr. Maggiová – máme v pláne urobiť aj bezbariérový prístup do Domu kultúry a aj opraviť schody

p. Dunajčík – čo sa týka mestských propagačných plagátov na internete aj vo vitrínach, nevyzerajú dobre, grafika by mohla byť lepšia.

Mgr. Drobná – chcela by poprosiť, či by sa ešte pred Vianocami mohol urobiť poriadok pri kontajneroch. Keď smetiari vysypú sklo, zostane tam veľa rozbitého skla a nikto to nepozametá.

p. Sabo – pri bývalom učilišti na chodníku pred vchodom odrezali zábradlie a zostali tam trčať trubky. Mali by ich odstrániť, je to nebezpečné hlavne ak napadne sneh a nebude ich vidieť.

p. Sabo – v nedeľu, keď nasnežilo a šmýkalo sa, pred Kostolom sv. Gorazda aj na Ulici P. Jantauscha bolo síce posypané, ale dosť štrku bolo aj na trávnatých plochách. Pracovníci MH by mali dávať pozor, kam hádžu štrk.

Doc. PhDr. J. Višňovský, PhD. – na Štefánikovej ulici smerom k Evanjelickému kostolu je na strome zlomený dosť veľký konár. Bolo by dobre odrezať ho.

JUDr. Kubík – bude požiadaný vedúci útvaru MH Mgr. Šmacho, aby toto všetko so svojimi pracovníkmi zariadil.

11. Návrh uznesení

**Uznesenie MsZ č. 7/XII/2018**

Mestské zastupiteľstvo vo Vrbovom

- schvaľuje –

v súlade s čl. 4, písm. A), bod 2 Zásad hospodárenia a nakladania s majetkom mesta Vrbové a na základe § 588 a nasl. Občianskeho zákonníka odkúpenie nehnuteľnosti :

- parc. reg. „E“ č. 1304/1 o  výmere 1.757 m², druh pozemku – orná pôda, ktorý je vo výlučnom vlastníctve Slovenskej republiky, správca Slovenský pozemkový fond, ul. Búdkova č. 36, 817 15 Bratislava,  zapísaná na LV č. 2575 v podiele 1/1 v celosti za stanovenú cenu vo výške 15.813 €.

celkový počet všetkých poslancov MsZ: 11

prítomní: 8

za: 8 proti: 0 zdržali sa: 0

Mgr. D. Drobná, Ľ. Dunajčík, Ing. J. Duračka,

PhDr. J. Miklášová, T. Prievozníková,

D. Sabo, Bc. F. Tahotný, MBA

Doc. PhDr. J. Višňovský, PhD.

**Uznesenie MsZ č. 8/XII/2018**

Mestské zastupiteľstvo vo Vrbovom

- schvaľuje –

v súlade s čl. 4, písm. A), bod 2 Zásad hospodárenia a nakladania s majetkom mesta Vrbové a na základe § 588 a nasl. Občianskeho zákonníka odkúpenie nehnuteľnosti :

- parc. reg. „C“ č. 236/8 o výmere 544 m², druh pozemku – zastavané plochy a nádvoria, ktorý je vo výlučnom vlastníctve Slovenskej republiky, správca Slovenský pozemkový fond, ul. Búdkova č. 36, 817 15 Bratislava,  zapísaná na LV č. 4126 v podiele 2/24 v celosti za stanovenú cenu vo výške 1.169,51 €.

celkový počet všetkých poslancov MsZ: 11

prítomní: 9

za: 9 proti: 0 zdržali sa: 0

Mgr. D. Drobná, Ľ. Dunajčík, Ing. J. Duračka,

JUDr. Š. Kubík, PhDr. J. Miklášová, D. Sabo,

T. Prievozníková, Bc. F. Tahotný, MBA

Doc. PhDr. J. Višňovský, PhD.

**Uznesenie MsZ č. 9/XII/2018**

Mestské zastupiteľstvo vo Vrbovom

- schvaľuje –

v súlade s čl. 4, písm. A), bod 2 Zásad hospodárenia a nakladania s majetkom mesta Vrbové a na základe § 588 a nasl. Občianskeho zákonníka odkúpenie nehnuteľnosti :

- parc. reg. „C“ č. 237/5 o  výmere 1.866 m², druh pozemku – zastavané plochy a nádvoria, ktorý je vo výlučnom vlastníctve Slovenskej republiky, správca Slovenský pozemkový fond, ul. Búdkova č. 36, 817 15 Bratislava,  zapísaná na LV č. 4126 v podiele 2/24 v celosti za stanovenú cenu vo výške 4.011,90 €.

celkový počet všetkých poslancov MsZ: 11

prítomní: 9

za: 9 proti: 0 zdržali sa: 0

Mgr. D. Drobná, Ľ. Dunajčík, Ing. J. Duračka,

JUDr. Š. Kubík, PhDr. J. Miklášová, D. Sabo,

T. Prievozníková, Bc. F. Tahotný, MBA

Doc. PhDr. J. Višňovský, PhD.

**Uznesenie MsZ č. 10/XII/2018**

Mestské zastupiteľstvo vo Vrbovom

- schvaľuje –

v súlade s čl. 4, písm. A), bod 2 Zásad hospodárenia a nakladania s majetkom mesta Vrbové a na základe § 588 a nasl. Občianskeho zákonníka odkúpenie nehnuteľnosti :

- parc. reg. „C“ č. 236/4 o výmere 888 m², druh pozemku – záhrada, ktorý je vo výlučnom vlastníctve Slovenskej republiky, správca Slovenský pozemkový fond, ul. Búdkova č. 36, 817 15 Bratislava,  zapísaná na LV č. 2082 v podiele 2/24 v celosti za stanovenú cenu vo výške 1.909,20 €.

celkový počet všetkých poslancov MsZ: 11

prítomní: 9

za: 9 proti: 0 zdržali sa: 0

Mgr. D. Drobná, Ľ. Dunajčík, Ing. J. Duračka,

JUDr. Š. Kubík, PhDr. J. Miklášová, D. Sabo,

T. Prievozníková, Bc. F. Tahotný, MBA

Doc. PhDr. J. Višňovský, PhD.

**Uznesenie MsZ č. 11/XII/2018**

Mestské zastupiteľstvo vo Vrbovom

- berie na vedomie –

informácie Ing. Arch. Struhára o možnostiach rekonštrukcie synagógy, ktorá je vo vlastníctve mesta Vrbové.

**Uznesenie MsZ č. 12/XII/2018**

Mestské zastupiteľstvo vo Vrbovom

- schvaľuje –

prenájom časť nehnuteľnosti vo výlučnom vlastníctve mesta Vrbové :

\* parcela registra „C“ č. 2538 – zastavané plochy a nádvoria o  výmere 647 m2,zapísaná na LV č. 1900na ktorej je postavená budova bývalého SOU, súp. č. 334 určená na nájomné byty, kde predmetom nájmu je časť budovy – kotolňa K 10 a to:

- *spôsobom hodným osobitného zreteľa.*

Jedná sa o prenájom nehnuteľného majetku z dôvodu hodného osobitného zreteľa, v súlade s § 9a, ods. 9, písm. c) zákona č. 138/1991 Zb. o majetku obcí v znení neskorších predpisov, ďalej v súlade s ustanovením § 663 Občianskeho zákonníka v znení neskorších predpisov.

Za dôvod hodný osobitného zreteľa Mestské zastupiteľstvo považuje skutočnosť, že nájomca

spoločnosť Veolia Energia Slovensko, a. s., so sídlom: Einsteinova 25, 851 01 Bratislava, IČO: 35 702 257, Štatutárny zástupca: Ing. Peter Dobrý, generálny riaditeľ na základe plnej moci, Osoba oprávnená konať vo veciach:

 - zmluvných : Ing. Mgr. Miloš Valovič – manažér CZT

 - technických : Ivan Skačan – technický špecialista

aj doteraz zabezpečuje výrobu tepla a  teplej vody v meste Vrbové na základe Zmluvy č. 147/2007 o nájme nehnuteľností a technologických zariadení z roku 2007.

celkový počet všetkých poslancov MsZ: 11

prítomní: 9

za: 9 proti: 0 zdržali sa: 0

Mgr. D. Drobná, Ľ. Dunajčík, Ing. J. Duračka,

JUDr. Š. Kubík, PhDr. J. Miklášová, D. Sabo,

T. Prievozníková, Bc. F. Tahotný, MBA

Doc. PhDr. J. Višňovský, PhD.

**Uznesenie MsZ č. 13/XII/2018**

Mestské zastupiteľstvo vo Vrbovom

- schvaľuje –

Odmeňovací poriadok volených funkcionárov mesta a členov komisií MsZ.

celkový počet všetkých poslancov MsZ: 11

prítomní: 9

za: 9 proti: 0 zdržali sa: 0

Mgr. D. Drobná, Ľ. Dunajčík, Ing. J. Duračka,

JUDr. Š. Kubík, PhDr. J. Miklášová, D. Sabo,

T. Prievozníková, Bc. F. Tahotný, MBA

Doc. PhDr. J. Višňovský, PhD.

**Uznesenie MsZ č. 14/XII/2018**

Mestské zastupiteľstvo vo Vrbovom

- schvaľuje –

odovzdanie do prevádzky spôsobom obvyklým spoločnosti Trnavská vodárenská spoločnosť, a.s., so sídlom ul. Priemyselná č. 10, 921 79 Piešťany, IČO: 362 52 484 nasledovný nehnuteľný majetok:

- kanalizačné potrubie betónové DN 300, dĺžky 54,72 m.

- kanalizačné potrubie PVC SN8 , DN 300, dĺžky 96,79 m.

- kanalizačné revízne šachty DN 1000 v počte 4 ks, t.j. Š2, Š3, Š4, Š5

- kanalizačnú revíznu šachtu Š1 na hlavnej stoke DN 1000 na ulici Komenského

v zmysle porealizačnej dokumentácie vyhotovenej Ing. Luciou Adamcovou z 08/2018.

celkový počet všetkých poslancov MsZ: 11

prítomní: 9

za: 9 proti: 0 zdržali sa: 0

Mgr. D. Drobná, Ľ. Dunajčík, Ing. J. Duračka,

JUDr. Š. Kubík, PhDr. J. Miklášová, D. Sabo,

T. Prievozníková, Bc. F. Tahotný, MBA

Doc. PhDr. J. Višňovský, PhD.

**Uznesenie MsZ č. 15/XII/2018**

Mestské zastupiteľstvo vo Vrbovom

- schvaľuje –

úhradu finančných prostriedkov vynaložených obcou Rakovice na činnosť žiakov mesta Vrbové, ktorí navštevujú centrum voľného času pri ZŠ s  MŠ Rakovice vo výške 22,50 € mesačne.

celkový počet všetkých poslancov MsZ: 11

prítomní: 9

za: 9 proti: 0 zdržali sa: 0

Mgr. D. Drobná, Ľ. Dunajčík, Ing. J. Duračka,

JUDr. Š. Kubík, PhDr. J. Miklášová, D. Sabo,

T. Prievozníková, Bc. F. Tahotný, MBA

Doc. PhDr. J. Višňovský, PhD.

**Uznesenie MsZ č. 16/XII/2018**

Mestské zastupiteľstvo vo Vrbovom

- schvaľuje –

zriadenie záložného práva v zmysle § 151a a  nasl. zák. č. 40/1964 Zb. v platnom znení (ďalej len „Občiansky zákonník“) a  na základe čl. 4., písm. A) bod 6. Zásad hospodárenia a nakladania s majetkom mesta Vrbové na pozemkoch mesta Vrbové, IČO 003 13 190, sídlo Ulica gen. M. R. Štefánika č. 15/4, 922 03 Vrbové v zastúpení primátorkou Dott. Mgr. Ema Maggiová na nehnuteľnosti:

* Stavba bytový dom – nájomné byty 15 b.j. so súpisným číslom 675 zapísaná na LV č. 4138 v katastrálnom území Vrbové, obec Vrbové, okres Piešťany, nachádzajúca sa na parcele reg. „C“ č. 1577/2 o veľkosti 417 m2, druh pozemku zastavané plochy a nádvoria, v ktorej sa nachádza 15 nájomných bytov;
* Parcela reg. „C“ č. 1577/2 o veľkosti 417 m2, druh pozemku zastavané plochy a nádvoria, zapísaná na LV č. 4138 v katastrálnom území Vrbové, obec Vrbové, okres Piešťany;

 v prospech Ministerstva dopravy a výstavby Slovenskej republiky, so sídlom Nám. Slobody č. 6, 810 05 Bratislava 15, IČO : 304 16 094 v zastúpení PaedDr. Arpád Érsek, minister dopravy a výstavby SR na dobu 20 rokov, kde je záložca mesto Vrbové povinné využívať tieto nájomné byty len na účely nájomného bývania.

V prípade porušenia tejto povinnosti na základe zriadeného záložného práva je povinný záložca – mesto Vrbové dotáciu v plnej výške 280.450 € vrátiť záložnému veriteľovi.

celkový počet všetkých poslancov MsZ: 11

prítomní: 9

za: 9 proti: 0 zdržali sa: 0

Mgr. D. Drobná, Ľ. Dunajčík, Ing. J. Duračka,

JUDr. Š. Kubík, PhDr. J. Miklášová, D. Sabo,

T. Prievozníková, Bc. F. Tahotný, MBA

Doc. PhDr. J. Višňovský, PhD.

12. Záver

Primátorka mesta poďakovala všetkým za účasť a ukončila zasadnutie MsZ o 18.45 hod.

## Zapísala: Amchová

 .................................................

 Dott. Mgr. Ema Maggiová

 . primátorka mesta, v.r.

Overovatelia zápisnice:

1. PhDr. Jana Miklášová, v.r. .................................................

2. Mgr. Daniela Drobná, v.r. .................................................